# אורן מוברמן

אורן מוברמן
|  |
|
לידה |
4 ביולי 1966 (בן 59) יפו, ישראל  |
|
מדינה |
ארצות הברית, ישראל  |
| **פרופיל ב-IMDb** |
|   |

**אורן מוברמן** (נולד ב-4 ביולי 1966) הוא תסריטאי, מפיק ובמאי קולנוע ישראלי אמריקאי הפועל בארצות הברית.

## ביוגרפיה

מוברמן נולד בישראל וגדל בגבעתיים. בגיל 12 עזבה משפחתו את ישראל בעקבות אביו שעבד כמנהל בשלוחה האמריקאית של בנק לאומי. מוברמן למד בתיכון יהודי במנהטן והיה פעיל בשבט צופי צבר בקווינס. הוא חזר לארץ כדי לשרת בצבא, ואת שירותו עשה בנח"ל המוצנח. אחרי השחרור חזר לניו יורק, והחל בלימודי קולנוע בברוקלין קולג'. בזמן הלימודים החל לכתוב ביקורות קולנוע בעיתון ישראלי מקומי בניו יורק ולאחר מכן כתב גם במגזין האמריקאי Interview, טור שכלל ראיונות עם אנשים בתחום הקולנוע.

תפקידו הראשון בעסקי הקולנוע היו כעוזר הפקה בסרט "Vanya on 42nd Street", של הבמאי לואי מאל. לאחר מכן כתב את התסריט לסרט " Jesus' Son  " שזכה בשני פרסים בפסטיבל ונציה. בנוסף, כתב ביחד עם טוד היינס את התסריט לסרטו הביוגרפי על בוב דילן, אני לא שם.

סרטו הראשון כבמאי, "השליח", זכה להצלחה רבה והוקרן לראשונה בשנת 2009 בפסטיבל הסרטים סאנדנס, זכה בפרס דוב הכסף לתסריט בפסטיבל הסרטים הבין-לאומי בברלין. הסרט היה מועמד לפרס גלובוס הזהב ולשני פרסי אוסקר, בהם לתסריט הטוב ביותר.

סרטו השני " רמפארט  " מ-2011, אותו כתב בשיתוף עם ג'יימס אלרוי. הסרט זכה לביקורות מעורבות, ורוב השבחים הלכו לוודי הרלסון, כשחקן הראשי בסרט.

בשנת 2015 ביים וכתב את הסרט "מחוץ לזמן ", בכיכובם של ריצ'רד גיר, סטיב בושמי וג'נה מאלון. הסרט הוקרן בבכורה בפסטיבל הסרטים הבין-לאומי בטורונטו ב-7 בספטמבר 2014.

בשנת 2017 ביים וכתב את הסרט "ארוחת הערב" , המבוסס על ספר באותו שם  מ-2009 מאת הסופר הרמן קוך. הסרט הוקרן בבכורה עולמית בפסטיבל הסרטים הבין-לאומי בברלין ב-10 בפברואר, ובבתי הקולנוע בארצות הברית הופץ ב-5 במאי 2017.

ב-2018 כתב את התסריט לסרט הדרמה "פאזל".

בשנת 2019 כתב את התסריט לסרט האמריקאי-איטלקי "החשוד העיקרי" (אנ').

בשנת 2021 החל לעבוד על סרטו החמישי כבמאי, "*Raised Eyebrows*", המבוסס על ספרו של סטיב סטוליאר באותו שם משנת 1996; ועוקב אחר ימיו האחרונים של הקומיקאי והשחקן היהודי-האמריקאי גראוצ'ו מרקס בגילומו של ג'פרי ראש.

בשנת 2022 לקח חלק בהפקת הסרט "*The Listener*" בבימויו של סטיב בושמי.

בשנת 2026 לקח חלק בהפקת הסרט "הרמוניה (אנ') בבימויו של גיא נתיב.

מוברמן מיוצג על ידי סוכנות הכישרונות Creative Artists Agency‏ (CAA) מלוס אנג'לס.

## קישורים חיצוניים

 מדיה וקבצים בנושא **אורן מוברמן** בוויקישיתוף

* אורן מוברמן, במיזם "אישים" לתיעוד היצירה הישראלית
* אורן מוברמן, במסד הנתונים הקולנועיים IMDb (באנגלית)
* אורן מוברמן, באתר "אידיבי", מאגר הידע העברי לקולנוע ישראלי ועולמי
* אורן מוברמן, באתר AllMovie (באנגלית)
* אורן מוברמן, באתר Box Office Mojo (באנגלית)
* אורן מוברמן, במסד הנתונים הקולנועיים KinoPoisk (ברוסית)
* דוד שליט, ‏בוב דיל, באתר גלובס, 29 בנובמבר 2007
* נירית אנדרמן, עכבר העיר אונליין, לא הרחק מגן עדן, באתר הארץ, 23 באפריל 2008
* ים המאירי, אורן מוברמן, קולנוען ישראלי תושב ניו יורק, מועמד לאוסקר על תסריט, באתר הארץ, 4 במרץ 2010
* אלון הדר, רם אורן: ריאיון עם אורן מוברמן, באתר nrg‏, 21 במאי 2010
* אבנר שביט‏, אורן מוברמן, במאי "השליח": "לאמריקאים לא אכפת מהמזרח התיכון", באתר וואלה, 3 בפברואר 2011
* יותם קניספל, עכבר העיר אונליין, נטלי פורטמן, מאחוריך: ריאיון עם הישראלי הכי מוערך בהוליווד, באתר הארץ, 28 בפברואר 2012
* אוהד שטדלר, שוטר רע, שוטר רע - ריאיון עם התסריטאי והבמאי אורן מוברמן לרגל צאת סרטו רמפארט, באתר איגוד התסריטאים, 11 במרץ 2012
* טלי ליברמן, לא נגמר ב'קאט', באתר ynet, 2 באפריל 2012
* אמיר קמינר, "ריצ'רד גיר הסכים לשחק בסרט כי הוא חבר", באתר ynet, 3 באוקטובר 2017
* ליאת רון, ‏"משטר היסטרי, מפוחד ופופוליסטי רוצה לשלוט בתרבות", באתר גלובס, 20 ביולי 2018

## הערות שוליים